**Sahahallin paikkavuokrahakemus ja hinnat 1.6.2024 alkaen**

Osoite: Savukoskentie 108, Pelkosenniemi

Sahahallin tiloja voivat vuokrata kunnan yritykset, organisaatiot ja yksityishenkilöt. Tilat ovat vuokrattavissa yhtä yksikköä kohden esimerkiksi veneen, auton, asuntoauton tai muun irtaimen omaisuuden säilytykseen. Säilytys on lähtökohtaisesti yhtäjaksoista kausisäilytystä. Talvisäilytyspaikkojen käyttökausi alkaa 1.9. ja päättyy 30.5. Kesäsäilytyspaikkojen käyttökausi alkaa 1.6. ja päättyy 31.8. Tila on kylmä halli.

**Sahahallin paikkavuokra**

200 € talvikausi (syyskuu-toukokuu) + voimassa oleva alv / yksikkö

80 € kesäkausi (kesäkuu-elokuu) + voimassa oleva alv / yksikkö

Paikkaa voi hakea aikaisintaan puolivuotta etukäteen. Huomioithan, että paikkavuokrahakemus ei vielä tarkoita vahvistettua varausta. Hakemuksia käsitellään hakemusten tulojärjestyksessä huomioiden myös sen, minkälaiset ovat kunkin toiveet paikan koon suhteen. Esimerkiksi veneet voivat olla erikokoisia ja säilytyspaikkatarpeet siten erilaisia. Varaukset vahvistetaan kunnan toimesta ja sen jälkeen varaus on molemmin puolin sitova.

Halliin on merkitty paikkamerkinnät ja paikat on tarkoitettu irtaimen omaisuuden säilytykseen etukäteen varatuille paikoille.

Hakemukset tulee toimittaa hyvissä ajoin sähköpostitse: kirjaamo@pelkosenniemi.fi josta hakemus toimitetaan tekniselle toimelle käsittelyyn.

|  |  |
| --- | --- |
| Vuokraajan nimi ja syntymäaika (laskutukseen) | Mahdollinen organisaatio ja y-tunnus |
| Sähköposti |
| Puhelinnumero |
| Vuokrattava tila |
| Aikavälille (pvm-pvm) |
| Laskutusosoite |
| Paikassa säilytettävä kalusto ja mahdollinen rekisterinumero |
| Lisätietoja kunnalle |

Palauttamalla lomakkeen hyväksyt vuokratilojen vuokra- ja käyttöehdot (kääntöpuolella).

**Tilan vuokraus- ja käyttöehdot**

Kunta noudattaa tilavarauksissaan seuraavia ehtoja:

-vuokraus on sitova varaus paikasta sahahallissa

-vuokrapaikka on tarkoitettu vain säilytys- ja varastointitilaksi. Säilytys on lähtökohtaisesti yhtäjaksoista kausisäilytystä.

-vuokraajan tulee olla täysi-ikäinen.

-vuokrattavaa paikkaa tai sen osaa ei saa luovuttaa kolmannelle osapuolelle.

-tilan vuokraus edellyttää vuokraajan yhteystietojen luovuttamista

-huomioitavana on, että talviaikaan sahahallin pihaa ei aurata, joten kulku hallille estyy lumen aikaan. Jos kuitenkin vuokraajalle tulee välitön tarve päästä hallille, kunta perii aurauksesta 250 € + voimassa oleva alv-korvauksen.

-vuokralaisen paikassa säilyttämien tavaroiden vakuuttaminen on yksin vuokralaisen vastuulla. Vuokralainen vastaa siitä, että paikassa säilytettävät tavarat ovat kulloinkin riittävällä tavalla vakuutettuja.

-kunta ei vastaa vuokralaisen säilyttämien tavaroiden vahingoittumisesta tai häviämisestä. Kunta edellyttää, että säilytyksessä olevalla omaisuudella on voimassa oleva vakuutus, joka sisältää vähintään palovakuutuksen.

-vuokraaja on velvollinen korvaamaan kunnan omaisuudelle tai kolmannelle osapuolelle aiheuttamat vahingot.

-vuokra laskutetaan joulukuussa

-mikäli saha-alueelle ja hallille tulee kunnalla muuta käyttöä, se voi purkaa sopimukset, purkuehtona 2 kuukautta. Tällöin käyttämättä jäävältä ajalta oleva vuokra palautetaan.

Vuokraaja sopii kunnan kanssa erikseen:

-ovien aukaisuista sahahalliin. Sopiminen tulee tehdä riittävän ajoissa, viimeistään vuorokausi etukäteen. Ovien aukaisu tapahtuu virka-aikana.

Vuokraajan vastuulla on:

-pitää henkilötietonsa (puhelinnumero, osoite ja sähköposti tiedot) ajan tasalla. Muuttuneet tiedot voi ilmoittaa kirjaamo@pelkosenniemi.fi josta tiedot välitetään tekniselle toimelle.

-säilyttää irtainta omaisuutta hallissa siten, että se ei ole muiden vuokraajien tiellä.

-saattaa vuokraamansa paikka samaan järjestykseen/kuntoon missä ne olivat käytön alkaessa. Tilan tulee jäädä siistiin kuntoon.

-noudattaa tilan turvallisuusohjeita

-käytön jälkeen sammuttaa valot ja lukita ovet

-käyttökauden päättymispäivään mennessä noutaa omaisuutensa pois sahahallin tiloista.

Kunnan velvollisuudet:

-myöntää tilat vuokraajan käyttöön

-sopii vuokraajan kanssa tiloihin pääsyn ja ovien aukaisu.